b'\n_START_ARTICLE_\nJ\xc3\xb4\n_START_SECTION_\nCorinthians\n_START_PARAGRAPH_\nJ\xc3\xb4 bermain untuk kelab Brazil, Corinthians pada tahun 2003\xe2\x80\x932005. Beliau membuat 54 penampilan dan menjaringkan 23 gol. Pada 2005, beliau berpindah ke kelab Rusia, CSKA Moscow.\n_START_SECTION_\nCSKA Moscow\n_START_PARAGRAPH_\nJ\xc3\xb4 menjaringkan 14 gol daripada 18 kemunculannya untuk CSKA Moscow. Dalam Liga Juara-Juara Eropah, J\xc3\xb4 menjaringkan dua gol ketika menentang Inter Milan, tetapi pasukannya tewas 4\xe2\x80\x932 di San Siro. Akan tetapi, J\xc3\xb4 tampil dalam 77 perlawanan untuk CSKA Moscow dan menjaringkan 44 gol.\n_START_SECTION_\nManchester City\n_START_PARAGRAPH_\nPada 31 Julai 2008, kelab Inggeris, Manchester City menandatangani J\xc3\xb4 dengan bayaran tertutup tetapi diketahui sekitar \xc2\xa319 juta, di mana rekod besar pemindahan City pada masa itu. Beliau hanya menjaringkan satu gol liga daripada empat perlawanan untuk Manchester City. Beliau juga menjaringkan satu gol dalam saingan Piala UEFA menentang Omonia Nicosia. J\xc3\xb4 dilihat sukar bermain bersama pasukan City dan hanya bermain enam perlawanan untuk musim 2008\xe2\x80\x9309._NEWLINE_J\xc3\xb4 sertai Everton secara pinjaman pada Februari 2009, sehingga penghujung musim 2008\xe2\x80\x9309. Beliau membuat penampilan pertama untuk Everton ketika menentang Bolton Wanderers dan menjaringkan dua gol untuk memberikan kemenangan kepada Everton, 3-0. Beliau menamatkan musim itu dengan menjaringkan lima gol daripada 12 penampilan liga._NEWLINE_Beliau kembali ke City pada penghujung musim tetapi beliau sertai semula Everton pada musim 2009\xe2\x80\x9310 secara pinjaman yang bertempoh panjang. Beliau menjaringkan gol pertamanya untuk Everton ketika menentang AEK Athens dalam saingan Liga Europa UEFA 2011-12, Everton menang 4\xe2\x80\x930. Beliau kemudian kembali ke Brazil atas alasan menyambut Hari Krismas, tetapi pengurus David Moyes menggantung beliau kerana kesalahan tingkah laku._NEWLINE_Selepas digantung di Everton, beliau kembali ke Manchester City dan dipinjam ke Galatasaray pada hari yang sama. Beliau menjaringkan tiga gol ketika dipinjam di Galatasaray._NEWLINE_Beliau kembali semula ke City selepas pinjamannya bersama Galatasaray tamat. Pada 21 November 2010, J\xc3\xb4 menjaringkan gol tunggal City ketika terikat seri 1-1 menentang Juventus dalam saingan Liga Europa UEFA.\n_START_SECTION_\nSport Club Internacional\n_START_PARAGRAPH_\nPada 20 July 2011, J\xc3\xb4 kembali ke Brazil untuk sertai Sport Club Internacional.\n_START_SECTION_\nAtl\xc3\xa9tico Mineiro\n_START_PARAGRAPH_\nPada 2012, J\xc3\xb4 bersama kelab Atl\xc3\xa9tico Mineiro, di mana beliau beraksi dengan penyerang sensasi Brazil, Ronaldinho. Beliau menjuarai Campeonato Mineiro dan menduduki tempat pertama Copa Libertadores pada tahun 2013._NEWLINE_Pada 4 November 2014, J\xc3\xb4 dikeluarkan dari kelab itu atas alasan dispilin.\n_START_SECTION_\nKerjaya antarabangsa\n_START_PARAGRAPH_\nJ\xc3\xb4 menerima panggilan pertama untuk sertai skuad Brazil pada Mei 2007 untuk menentang England, tetapi beliau tidak beraksi pada perlawanan itu. Beliau membuat penampilan pertama untuk Brazil ketika menentang Turki pada Jun 2007, beliau baru berusia 20 tahun._NEWLINE_Pada 7 Jun 2013, J\xc3\xb4 telah dipanggil untuk menggantikan tempat Leandro Dami\xc3\xa3o untuk Piala Konfederasi FIFA 2013. Pada perlawanan pembukaan pada 15 Jun 2013, beliau menjaringkan gol antarabangsanya, Brazil menang 3\xe2\x80\x930 ke atas Jepun. Beliau kemudian menjaringkan gol keduanya untuk Brazil menentang Mexico pada 19 Jun 2013._NEWLINE_J\xc3\xb4 telah dimasukkan dalam skuad Brazil di Piala Dunia FIFA 2014. Beliau membuat debut pada kejohanan itu ketika bermain 22 minit terakhir menggantikan tempat Fred ketika menentang Mexico, 0-0. Beliau juga bermain untuk Brazil ketika pusingan 16 menentang Chile dan bermain 90 minit penuh dalam perlawanan penentuan tempat ketiga menentang Belanda.'